CELEX: 52005PC0366
Language: fi
Date: 2005-08-08
Title: Ehdotus: Euroopan parlamentin ja neuvoston asetus sisävesiväylien/sisävesiliikenteen tavarakuljetusten tilastoista

Tärkeä oikeudellinen huomautus

|

52005PC0366

Ehdotus: Euroopan parlamentin ja neuvoston asetus sisävesiväylien/sisävesiliikenteen tavarakuljetusten tilastoista  /* KOM/2005/0366 lopull. - COD 2005/0150 */  

	[pic] | EUROOPAN YHTEISÖJEN KOMISSIO |Bryssel 8.8.2005KOM(2005) 366 lopullinen2005/0150 (COD)Ehdotus:EUROOPAN PARLAMENTIN JA NEUVOSTON ASETUSsisävesiväylien/sisävesiliikenteen tavarakuljetusten tilastoista(komission esittämä)PERUSTELUTYLEISET PERUSTELUT JA TAVOITTEET1. Sisävesiliikenteen edistäminen on tärkeä osa yhteistä liikennepolitiikkaa sekä taloudellisen tehokkuuden ja energiankulutuksen supistamisen että liikenteen ympäristövaikutusten vähentämisen kannalta. Tähän yleiseen tavoitteeseen on pyritty yhteisön eri toimenpiteillä, erityisesti komission strategisilla asiakirjoilla, kuten valkoisella kirjalla Eurooppalainen liikennepolitiikka vuoteen 2010 .Sisävesiliikennettä on lisäksi edistetty merkittävillä investoinneilla sisävesiväylien infrastruktuuriin. Nämä investoinnit kuuluvat Euroopan laajuisten verkkojen liikenneosaan.2. Sisävesiliikennettä koskevat tilastot kerätään neuvoston direktiivin 80/1119/ETY[1] mukaisesti, mutta kyseisessä säädöksessä on tiettyjä puutteita:-  Se koskee ainoastaan aluksilla suoritettavia rahtikuljetuksia, mutta sisävesiliikennettä koskevissa yhteisön toimissa edellytetään myös tietoja konttikuljetuksista.-  Koottavat tilastot eivät vastaa alan nykytarpeita.-  Kyseisissä tilastoissa on havaittu merkittäviä laatuongelmia.-  Direktiiviin ei sisälly säännöksiä sen mukauttamisesta komiteamenettelyn mukaisesti.-  Ilmoittavien jäsenvaltioiden työmäärää voitaisiin vähentää hyödyntämällä uutta tietotekniikkaa.Nämä puutteet yhdessä tekevät direktiivin 80/1119/ETY korvaamisen tarpeelliseksi.3. Alan uusi säädös tarjoaa myös mahdollisuuden komiteamenettelyn käyttöönottoon ja kansallisten viranomaisten osuuden selkiyttämiseen näiden tilastotietojen keruussa ja niiden toimittamisessa Eurostatille.4. Uudella säädöksellä voidaan ottaa käyttöön tavaraluokitus NST-2000 noudattaen samaa aikataulua kuin muita kuljetusmuotoja koskevissa tilastoissa.OIKEUSPERUSTA JA EHDOTETTU ASETUS5. Sisävesiliikenteen tilastoja koskevan asetuksen ehdotettu oikeusperusta on perustamissopimuksen yhteisön tilastoja koskeva 285 artikla 1 kohdassa. Ehdotus sisältyy komission työohjelmaan vuodelle 2004.6. Uusi säädös annetaan direktiivin sijasta asetuksena, koska tarkoituksena on, että sitä sovelletaan jäsenvaltioissa suoraan, ilman saattamista osaksi kansallista lainsäädäntöä. Tästä huolimatta jäsenvaltioiden viranomaiset voivat asetuksessa määritettyjä tilastotietoja kerätessään käyttää menetelmiä, joissa otetaan huomioon jäsenvaltioiden erilaiset olosuhteet. Asetuksen käyttäminen vastaa vuodesta 1997 muissa tilastoalan säädöksissä omaksuttua linjaa.ASETUKSEN KESKEISET PIIRTEET7. Asetuksella pyritään määrittämään sisävesiliikenteen tilastoille yhteiset säännöt ja antamaan asetuksen liitteissä määritelmät tietyille tilastotaulukoille. Säännöt koskevat määritelmiä, tietojen keruuseen, toimittamiseen ja levittämiseen liittyviä säännöksiä sekä komiteamenettelyä, jolla hyväksytään täydentäviä toimenpiteitä ja myöhemmin mukautetaan asetusta. Niihin sisältyy myös säännöksiä tilastotietojen laadun ylläpitämiseksi sekä arviointia ja Euroopan parlamentille ja neuvostolle annettavia raportteja koskevia säännöksiä. Asetuksessa on lisäksi säännöksiä, jotka liittyvät asetuksen kattavuuteen sisävesiliikenteen osalta.8. Määritelmät annetaan 3 artiklassa. Teknisiä lisämääritelmiä, joita tarvitaan kohtuullisen yhdenmukaisuuden varmistamiseksi, hyväksytään komiteamenettelyn mukaisesti (10 artikla), vaikka samalla todetaan, että käytännössä ei voida antaa oikeudellisesti sitovia määritelmiä kaikille tilastotietojen keruussa käytettäville termeille.9. Kuten muissakin tilastoalan säädöksissä tilastotietojen toimittamista Eurostatille koskevat tekniset järjestelyt (5 artikla) hyväksytään myöhemmin komiteamenettelyllä. Näin koodiluetteloista ja tiedostomuodoista voidaan keskustella jäsenvaltioiden kanssa ja niitä voidaan testata ennen lopullisten versioiden hyväksymistä.10. Eurostat vastaa tiedonkeruun tilastotulosten levittämisestä. Myös tietojen levittämistä koskevat järjestelyt (6 artikla) hyväksytään myöhemmin komiteamenettelyllä. Näin tietojen levittämisen yksityiskohtaisista säännöistä, sisällöstä ja ajantasaisuudesta voidaan keskustella jäsenvaltioiden kanssa.11. Laatukriteereitä ja raportteja sekä täytäntöönpanokertomusta koskevissa säännöksissä (7 ja 8 artikla) korostetaan, että suositukset, jotka eivät ole oikeudellisesti sitovia, täydentävät säädöstä ja ovat tärkeä tuki tilastojen laadun parantamisessa, kun asetusta pannaan täytäntöön. Lisäksi korostetaan näiden tilastojen laadun, kustannusten ja hyötyjen arviointia.12. Komiteamenettelyllä (10 artikla) varmistetaan, että asetuksen säännöksiä voidaan mukauttaa sen täytäntöönpanosta saatavien kokemusten perusteella. Eurostat aikoo ehdottaa yhdenmukaisia teknisiä määritelmiä, yksinkertaistetun ilmoituksen soveltamista koskevia sääntöjä ja tietojen toimittamista koskevia teknisiä standardeja, kun ne on saatu täysin testattua. Komissio ehdottaa tässä tapauksessa sopivimmaksi menettelyksi neuvoston päätöksen 1999/468/EY[2] mukaista sääntelymenettelyä.KERÄTTÄVÄT TIEDOT13. Kerättävät tiedot määritellään liitteissä A−E (4 artikla). Ehdotetussa oikeusperustassa tarkoitettu tiedonkeruu eroaa pääasiassa seuraavalla tavalla neuvoston direktiivin 81/1119/ETY mukaisesta tiedonkeruusta:-  kerätään jäsenvaltioiden taakan vähentämiseksi tiedot neljännesvuosittain tai vuosittain eikä vaadita kuukausittaisia tietoja;-  laaditaan neljännesvuosittain ja vuosittain uudet yhteisön tilastot sisävesiväylien konttikuljetuksista;-  luokitellaan tavararyhmittäiset kuljetustiedot NST-2000-tavaraluokituksen mukaisesti;-  yksinkertaistetaan alustyypin luokittelua;-  lisätään uusi tietokenttä lastattujen ja tyhjien alusten ja konttien erottamiseksi;-  pyydetään kuormaus- ja purkamisalueiden merkitsemistä NUTS2-luokittelun mukaisesti;-  vähennetään tiedonkeruuta niiden jäsenvaltioiden osalta, joiden sisävesiväylillä ei ole kansainvälisiä kuljetuksia tai kauttakuljetuksia mutta joissa tavarakuljetusten kokonaismäärä ylittää miljoona tonnia vuodessa.ASETUKSEN HYÖDYTLaadukkaiden sisävesiliikennettä koskevien tilastotietojen keruu on tärkeä seuraavista syistä:1) Kehitetään ja seurataan neljännesvuosittain (liite D) yhteisön toimia sisävesiliikenteen edistämiseksi valkoisen kirjan mukaisesti.2) Arvioidaan sisävesiväylien infrastruktuuriin tehtyjen investointien vaikutuksia.3) Saadaan tietoa ulkomaalaisomistuksessa olevien alusten määrästä kansallisessa liikenteessä.4) Yhdenmukaistetaan tiedonkeruuta suhteessa muuhun kansainväliseen tiedonkeruuseen.5) Vähennetään ilmoittavien maiden ja Eurostatin työmäärää.2005/0150 (COD)Ehdotus:EUROOPAN PARLAMENTIN JA NEUVOSTON ASETUSsisävesiväylien/sisävesiliikenteen tavarakuljetusten tilastoistaEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 285 artiklan 1 kohdassa,ottavat huomioon komission ehdotuksen,noudattavat perustamissopimuksen 251 artiklassa määrättyä menettelyä,sekä katsovat seuraavaa:(1) Sisävesiväylät ovat tärkeä osa yhteisön liikenneverkkoja, ja sisävesiliikenteen edistäminen on yksi yhteisen liikennepolitiikan tavoitteista sekä taloudellisen tehokkuuden ja energiankulutuksen supistamisen että liikenteen ympäristövaikutusten vähentämisen kannalta, kuten komission (strategisessa asiakirjassa) valkoisessa kirjassa Eurooppalainen liikennepolitiikka vuoteen 2010[3] todetaan.(2) Komissio tarvitsee tilastotietoja sisävesiväylien tavarakuljetuksista, jotta se voi seurata ja kehittää yhteistä liikennepolitiikkaa sekä aluepolitiikan ja Euroopan laajuisten verkkojen liikenneosuutta.(3) Sisävesiliikenteen tilastotietoja on kerätty sisävesiväylien tavarakuljetusten tilastotiedoista 17 päivänä marraskuuta 1980 annetun direktiivin 80/1119/ETY[4] nojalla; nämä tilastot eivät enää vastaa alan nykytarpeita. Sen vuoksi on asianmukaista korvata kyseinen direktiivi uudella säädöksellä, jonka soveltamisala on laajempi ja joka on tehokkaampi.(4) Kaikista liikennemuodoista olisi kerättävä yhteisön tilastotiedot yhteisten käsitteiden ja standardien mukaisesti, ja olisi pyrittävä mahdollisimman hyvään eri liikennemuotojen vertailtavuuteen.(5) Koska yhdenmukaisten tietojen tuottamiseen tarvittavien yhteisten tilastostandardien luominen on toimintaa, jota jäsenvaltiot eivät voi riittävällä tavalla toteuttaa ja joka voidaan siksi toteuttaa tehokkaammin yhteisön tasolla, yhteisö voi toteuttaa toimenpiteitä EY:n perustamissopimuksen 5 artiklassa tarkoitetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on tarpeen näiden tavoitteiden saavuttamiseksi.(6) Tämän asetuksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn päätöksen 1999/468/EY[5] mukaisesti.(7) Päätöksellä 89/382/ETY, Euratom[6] perustettua tilasto-ohjelmakomiteaa on kuultu edellä mainitun päätöksen 3 artiklan mukaisesti,OVAT ANTANEET TÄMÄN ASETUKSEN:1 artiklaAiheTällä asetuksella vahvistetaan yhteiset säännöt sisävesiliikennettä koskevien yhteisön tilastojen laatimista varten.2 artiklaSoveltamisala1. Jäsenvaltioiden on toimitettava Eurostatille tilastotiedot, jotka koskevat sisävesiliikennettä niiden kansallisella alueella.2. Jäsenvaltioiden on ilmoitettava jäljempänä 4 artiklan 1 kohdassa tarkoitetut tilastotiedot, jos niiden sisävesiliikenteen tavarakuljetusten kokonaismäärä kansallisina, kansainvälisinä tai kauttakuljetuksina ylittää miljoona tonnia vuodessa.3. Poiketen siitä, mitä 1 kohdassa säädetään, jäsenvaltioiden on toimitettava ainoastaan jäljempänä 4 artiklan 2 kohdassa tarkoitetut tilastotiedot, jos niiden sisävesiväylillä ei ole kansainvälisiä kuljetuksia tai kauttakuljetuksia, mutta kansallisten tavarakuljetusten kokonaismäärä sisävesiliikenteessä ylittää miljoona tonnia vuodessa.4. Tätä asetusta ei sovelleta:(a) tavaroiden kuljetuksiin aluksilla, joiden kantavuus on vähemmän kuin 50 tonnia,(b) aluksiin, joita käytetään pääasiassa matkustajien kuljetukseen,(c) aluksiin, joita käytetään losseina,(d) aluksiin, joita satamaviranomaiset ja julkiset viranomaiset käyttävät yksinomaan muihin kuin kaupallisiin tarkoituksiin,(e) aluksiin, joita käytetään yksinomaan säiliöinä tai varastoina,(f) aluksiin, joita ei käytetä tavaroiden kuljetukseen, kuten kalastusaluksiin, ruoppaajiin, uiviin työpajoihin, asuntoveneisiin ja huviveneisiin.3 artiklaMääritelmätTässä asetuksessa käytetään seuraavia määritelmiä: (a) ”Purjehduskelpoisella sisävesiväylällä” tarkoitetaan vesistöä, joka ei ole osa merta ja jolla voivat liikennöidä tavanomaisessa lastissa olevat kantavuudeltaan vähintään 50 tonnin alukset. Termi kattaa purjehduskelpoiset joet, järvet ja kanavat. (b) ”Sisävesialuksella” tarkoitetaan purjehduskelpoisten sisävesiväylien tavaraliikenteeseen tai julkiseen henkilöliikenteeseen tarkoitettua uivaa alusta.4 artiklaTietojen keruu1. Tiedot on kerättävä liitteissä A−D olevien taulukoiden mukaisesti.2. Edellä 2 artiklan 3 kohdassa tarkoitettu kevennetty tiedonkeruu kattaa liitteen E mukaiset tiedot.3. Tätä asetusta varten tavarat luokitellaan liitteen F mukaisesti.5 artiklaTilastojen toimittaminen1. Ensimmäinen havaintojakso alkaa 1 päivänä tammikuuta 2007. Tiedot on toimitettava mahdollisimman nopeasti ja viimeistään viiden kuukauden kuluttua havaintojakson päättymisestä.2. Tämän asetuksen kolmen ensimmäisen soveltamisvuoden aikana voidaan edellä 1 kohdassa toimittamiselle vahvistettua määräaikaa pidentää jäljempänä 9 artiklassa tarkoitetun menettelyn mukaisesti. Tiedot on toimitettava, mahdollinen määräajan pidennys mukaan luettuna, viimeistään kahdeksan kuukauden kuluttua havaintojakson päättymisestä.Toimittamiselle vahvistettujen määräaikojen pidennykset on määritetty liitteessä G.6 artiklaTilastojen levittäminenEurostat vastaa edellä 4 artiklassa tarkoitettuihin tietoihin perustuvien yhteisön tilastojen levittämisestä samoin aikavälein kuin tulokset toimitetaan.7 artiklaTilastojen laatu1. Eurostat laatii ja julkaisee jäljempänä 9 artiklassa tarkoitetun menettelyn mukaisesti menetelmävaatimuksia ja kriteerejä, joilla varmistetaan tuotettujen tietojen laatu.2. Jäsenvaltioiden on toteutettava kaikki tarvittavat toimenpiteet toimitettujen tietojen laadun varmistamiseksi.3. Eurostat arvioi toimitettujen tietojen laadun. Jäsenvaltiot antavat Eurostatille raportin, joka sisältää ne tiedot, joita Eurostat tarvitsee varmistaakseen tietojen laadun.8 artiklaTäytäntöönpanokertomusKuultuaan tilasto-ohjelmakomiteaa komissio antaa kolmen vuoden kuluessa tämän asetuksen voimaan tulosta Euroopan parlamentille ja neuvostolle sen täytäntöönpanoa koskevan kertomuksen. Kertomuksessa erityisesti(a) arvioidaan tuotetuista tilastoista yhteisölle, jäsenvaltioille sekä tilastotietojen toimittajille ja käyttäjille koituneet hyödyt suhteessa kustannuksiin,(b) arvioidaan tuotettujen tilastojen laatu,(c) yksilöidään alat, joilla tilastoja voidaan parantaa, ja muutokset, joita pidetään saatujen tulosten perusteella tarpeellisina.9 artiklaTäytäntöönpanotoimenpiteetTämän asetuksen täytäntöönpanoa koskevat toimenpiteet, myös taloudellisten ja teknisten suuntausten huomioimiseksi toteutettavat toimet, vahvistetaan 10 artiklan 2 kohdassa tarkoitetun menettelyn mukaisesti. Niihin sisältyy muun muassa toimenpiteitä, joilla(a) mukautetaan sisävesiliikenteen tilastojen kattavuutta koskevia kynnysarvoja (2 artikla),(b) mukautetaan määritelmiä ja hyväksytään lisämääritelmiä (3 artikla),(c) mukautetaan tiedonkeruun soveltamisalaa ja liitteiden sisältöä (4 artikla),(d) vahvistetaan järjestelyt tietojen toimittamiseksi Eurostatille ja tiedonsiirtoa koskevat standardit (5 artikla),(e) vahvistetaan järjestelyt, joiden mukaisesti Eurostat levittää tuloksia (6 artikla),(f) laaditaan ja julkaistaan menetelmävaatimukset ja kriteerit (7 artikla).10 artiklaKomitea1. Komissiota avustaa päätöksen 89/382/ETY, Euratom 1 artiklalla perustettu tilasto-ohjelmakomitea.2. Viitattaessa tähän kohtaan sovelletaan neuvoston päätöksen 1999/468/EY 5 ja 7 artiklaa ottaen huomioon mainitun päätöksen 8 artiklan säännökset.Päätöksen 1999/468/EY 5 artiklan 6 kohdassa tarkoitetuksi määräajaksi vahvistetaan kolme kuukautta.3. Komitea vahvistaa työjärjestyksensä.11 artiklaDirektiivi 80/1119/ETY1. Jäsenvaltioiden on toimitettava vuoden 2006 tulokset direktiivin 80/1119/ETY mukaisesti.2. Kumotaan direktiivi 80/1119/ETY 1 päivästä tammikuuta 2007.12 artiklaTämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä .Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä […] päivänä […]kuuta […].Euroopan parlamentin puolesta Neuvoston puolestaPuhemies PuheenjohtajaLIITE A Taulukko A1. Tavarakuljetukset tavararyhmittäin (vuosittaiset tiedot)Osiot | Koodi | Luokitus | Yksikkö |Taulukko | 2-merkkinen aakkosnumeerinen | ”A1” |Ilmoittava maa | 2-kirjaiminen | ISO-maakoodi |Vuosi | 4-numeroinen | ”vvvv” |Kuormausmaa/-alue | 2-kirjaiminen tai 4-merkkinen aakkosnumeerinen | ISO-maakoodi tai NUTS2 |Purkamismaa/-alue | 2-kirjaiminen tai 4-merkkinen aakkosnumeerinen | ISO-maakoodi tai NUTS2 |Kuljetustyyppi | 1-numeroinen | 1 = kansallinen 2 = kansainvälinen (paitsi kauttakuljetus) 3 = kauttakuljetus |Tavararyhmä | 2-numeroinen | NST-2000 |Pakkaustyyppi | 1-numeroinen | 1 = konttitavara 2 = muu kuin konttitavara |Kuljetetut tonnit | tonnia |Tonnikilometrit | tonnikm |LIITE B Taulukko B1. Kuljetukset aluksen kansallisuuden ja alustyypin mukaan (vuosittaiset tiedot)Osiot | Koodi | Luokitus | Yksikkö |Taulukko | 2-merkkinen aakkosnumeerinen | ”B1” |Ilmoittava maa | 2-kirjaiminen | ISO-maakoodi |Vuosi | 4-numeroinen | ”vvvv” |Kuormausmaa/-alue | 2-kirjaiminen tai 4-merkkinen aakkosnumeerinen | ISO-maakoodi tai NUTS2 |Purkamismaa/-alue | 2-kirjaiminen tai 4-merkkinen aakkosnumeerinen | ISO-maakoodi tai NUTS2 |Kuljetustyyppi | 1- numeroinen | 1 = kansallinen 2 = kansainvälinen (paitsi kauttakuljetus) 3 = kauttakuljetus |Alustyyppi | 1-numeroinen | 1 = omalla kuljetuskoneistolla varustettu proomu 2 = proomu, jolla ei ole omaa kuljetuskoneistoa 3 = omalla kuljetuskoneistolla varustettu säiliöproomu 4 = säiliöproomu, jolla ei ole omaa kuljetuskoneistoa 5 = muu tavaroiden kuljetukseen tarkoitettu alus |Aluksen kansallisuus | 2-kirjaiminen | ISO-maakoodi |Kuljetetut tonnit | tonnia |Tonnikilometrit | tonnikm |Taulukko B2. Alusliikenne (vuosittaiset tiedot)Osiot | Koodi | Luokitus | Yksikkö |Taulukko | 2-merkkinen aakkosnumeerinen | ”B2” |Ilmoittava maa | 2-kirjaiminen | ISO-maakoodi |Vuosi | 4-numeroinen | ”vvvv” |Lastattujen alusten määrä | aluksia |Tyhjien alusten määrä | aluksia |Laivakilometrit (lastatut alukset) | laivakm |Laivakilometrit (tyhjät alukset) | laivakm |HUOMAUTUS: Taulukon B2 sisältämien tietojen toimittaminen on vapaaehtoista.LIITE C Taulukko C1. Konttikuljetukset tavararyhmittäin (vuosittaiset tiedot)Osiot | Koodi | Luokitus | Yksikkö |Taulukko | 2-merkkinen aakkosnumeerinen | ”C1” |Ilmoittava maa | 2-kirjaiminen | ISO-maakoodi |Vuosi | 4-numeroinen | ”vvvv” |Kuormausmaa/-alue | 2-kirjaiminen tai 4-merkkinen aakkosnumeerinen | ISO-maakoodi tai NUTS2 |Purkamismaa/-alue | 2-kirjaiminen tai 4-merkkinen aakkosnumeerinen | ISO-maakoodi tai NUTS2 |Kuljetustyyppi | 1-numeroinen | 1 = kansallinen 2 = kansainvälinen (paitsi kauttakuljetus) 3 = kauttakuljetus |Konttien kokoluokat | 1-numeroinen | 1 = 20 jalan rahtiyksiköt 2 = 40 jalan rahtiyksiköt 3 = yli 20 mutta alle 40 jalan rahtiyksiköt 4 = yli 40 jalan rahtiyksiköt |Kuormausaste | 1-numeroinen | 1=lastatut kontit 2=tyhjät kontit |Tavararyhmä | 2-numeroinen | NST-2000 |Kuljetetut tonnit* | tonnia |Tonnikilometrit | tonnikm |TEU | TEU:ta |TEU-kilometrit | TEU-km |* Vain lastattujen konttien osalta.LIITE DTaulukko D1. Kuljetukset aluksen kansallisuuden mukaan (neljännesvuosittaiset tiedot)Osiot | Koodi | Luokitus | Yksikkö |Taulukko | 2-merkkinen aakkosnumeerinen | ”D1” |Ilmoittava maa | 2-kirjaiminen | ISO-maakoodi |Vuosi | 4-numeroinen | ”vvvv” |Vuosineljännes | 2-merkkinen aakkosnumeerinen | ”Q1, Q2, Q3 tai Q4” |Kuljetustyyppi | 1-numeroinen | 1 = kansallinen 2 = kansainvälinen (paitsi kauttakuljetus) 3 = kauttakuljetus |Aluksen kansallisuus | 2-kirjaiminen | ISO-maakoodi |Kuljetetut tonnit | tonnia |Tonnikilometrit | tonnikm |Taulukko D2. Konttikuljetukset aluksen kansallisuuden mukaan (neljännesvuosittaiset tiedot)Osiot | Koodi | Luokitus | Yksikkö |Taulukko | 2-merkkinen aakkosnumeerinen | ”D2” |Ilmoittava maa | 2-kirjaiminen | ISO-maakoodi |Vuosi | 4-numeroinen | ”vvvv” |Vuosineljännes | 2-merkkinen aakkosnumeerinen | ”Q1, Q2, Q3 tai Q4” |Kuljetustyyppi | 1-numeroinen | 1 = kansallinen 2 = kansainvälinen (paitsi kauttakuljetus) 3 = kauttakuljetus |Aluksen kansallisuus | 2-kirjaiminen | ISO-maakoodi |Kuormausaste | 1-numeroinen | 1 = lastatut kontit 2 = tyhjät kontit |Kuljetetut tonnit* | tonnia |Tonnikilometrit | tonnikm |TEU | TEU:ta |TEU-kilometrit | TEU-km |* Vain lastattujen konttien osalta.LIITE E Taulukko E1. Tavarakuljetukset (vuosittaiset tiedot)Osiot | Koodi | Luokitus | Yksikkö |Taulukko | 2-merkkinen aakkosnumeerinen | ”E1” |Ilmoittava maa | 2-kirjaiminen | ISO-maakoodi |Vuosi | 4-numeroinen | ”vvvv” |Kuljetettujen tonnien kokonaismäärä | tonnia |Tonnikilometrien kokonaismäärä | tonnikm |LIITE F TAVARALUOKITUSNST-2000 -ryhmät | Tavaran kuvaus | Vastaavat CPA-luokituksen tuoteryhmät |01 | Maatalous-, riistatalous- ja metsätaloustuotteet; kala ja muut kalastustuotteet | 01, 02, 05 |02 | Kivihiili ja ruskohiili; turve; raakaöljy ja luonnonkaasu; uraani ja torium | 10, 11, 12 |03 | Metallimalmit ja muut kaivostoiminnasta ja louhinnasta saadut tuotteet | 13, 14 |04 | Elintarvikkeet, juomat ja tupakka | 15, 16 |05 | Tekstiilit ja tekstiilituotteet; nahka ja nahkatuotteet | 17, 18, 19 |06 | Puutavara, puu- ja korkkituotteet (ei kuitenkaan huonekalut); olki- ja punontatuotteet; massa, paperi ja paperituotteet; painotuotteet ja tallenteet | 20, 21, 22 |07 | Koksi, öljytuotteet ja ydinpolttoaine | 23 |08 | Kemikaalit, kemialliset tuotteet ja tekokuidut; kumi- ja muovituotteet | 24, 25 |09 | Muut ei-metalliset mineraalituotteet | 26 |10 | Perusmetallit; metallituotteet, ei kuitenkaan koneet ja laitteet | 27, 28 |11 | Koneet ja laitteet, muualla luokittelemattomat; toimisto- ja tietokoneet; sähkökoneet ja -laitteet, muualla luokittelemattomat; radio-, televisio- ja tietoliikennevälineet ja -laitteet; lääkintäkojeet, hienomekaaniset kojeet ja optiset instrumentit; kellot | 29, 30, 31, 32, 33 |12 | Kulkuneuvot | 34, 35 |13 | Huonekalut; muut tehdasvalmisteet, muualla luokittelemattomat | 36 |14 | Kierrätysraaka-aineet; yhdyskuntajätteet ja muut jätteet, joita ei ole eritelty muualla CPA-luokituksessa | 37 + yhdyskuntajätteet (kuten merkitty CPA-ryhmään 90) ja muut jätteet, joita ei ole eritelty CPA-luokituksessa |15 | Posti- ja kuriiritoiminta Huomautus: tätä otsaketta käytetään yleensä postiviranomaisten ja kuriiritoimintaan erikoistuneiden yritysten kuljettamista tavaroista (NACE Rev. I, pääryhmä 64) |16 | Tavarakuljetuksissa käytettävät välineet ja laitteet Huomautus: tällä otsakkeella katetaan esimerkiksi tyhjät kontit, kuormalavat, laatikot, rasiat ja häkkirakenteet sekä tavaroiden kuljetukseen tarkoitetut kulkuneuvot, jos niitä kuljetetaan toisella kulkuneuvolla. Tämä koodi otetaan käyttöön riippumatta siitä, käsitetäänkö tällaiset materiaalit ”tavaroiksi”. Se riippuu kuhunkin liikennemuotoon liittyvän tiedonkeruun säännöistä. |17 | Koti- ja toimistomuuttojen yhteydessä siirrettävät tavarat; erillään matkustajista kuljetettavat matkatavarat; korjattavaksi siirrettävät moottoriajoneuvot; muut ei-kaupalliset tavarat, muualla luokittelemattomat |18 | Yhdistetyt tavarat: eri tavararyhmien sekoitus, joka kuljetetaan yhteisesti Huomautus: tätä otsaketta käytetään yleensä silloin, kun ei pidetä asianmukaisena luokitella tavaroita erikseen ryhmiin 01–16. |19 | Määrittelemättömät tavarat: tavarat, joita ei jostain syystä voida määritellä eikä sen vuoksi luokitella ryhmiin 01–16. Huomautus: tällä otsakkeella on tarkoitus kattaa ne tavarat, joiden tyypistä ilmoittavalla yksiköllä ei ole tietoa. |20 | Muut tavarat, muualla luokittelemattomat Huomautus: tällä otsakkeella katetaan kaikki sellaiset tavarat, joita ei voida luokitella kuuluvaksi ryhmiin 01–19. Koska ryhmillä 01–19 on tarkoitus kattaa kaikki ennakoitavat kuljetettavien tavaroiden luokat, ryhmän 20 käyttöä olisi pidettävä poikkeuksellisena ja siitä saattaisi seurata, että tämän otsakkeen alla ilmoitettuja tietoja olisi aiheellista tarkastella tarkemmin. |LIITE GTOIMITTAMISELLE VAHVISTETUN MÄÄRÄAJAN PIDENNYKSET (5 artiklan 2 kohta)Jäsenvaltio | Pidennetty toimittamisen määräaika havaintokauden päättymisen jälkeen | Pidennetyn määräajan viimeinen soveltamisvuosi |Belgia | 8 kuukautta | 2009 |[1] EYVL L 339, 15.12.1980, s. 30.[2] EYVL L 184, 17.7.1999, s. 23.[3] KOM(2001) 370 lopullinen.[4] EYVL L 339, 15.12.1980, s. 30.[5] EYVL L 184, 17.7.1999, s. 23.[6] EYVL L 181, 28.6.1989, s. 47.